cyanic-selkie/wikianc huggingface dataset:
Jan Szarek
Prest
Etter ordinasjonen var Szarek kapellan ved menigheten i Nawiady fra 1960 til 1962. Fra 1962 til 1970 ledet han den lutherske menighet i Giżycko, og senere var han fra 1970 til 1975 biskoppelig vikar i Bielsko-Biała, der han i 1975 ble valgt til den andre sogneprest. I 1979 fikk han vervet som consignor av bispedømmet Cieszyn.
Biskop
I desember 1980 ble han valgt til biskop av Cieszyn. Han grunnla den første protestantiske bokhandel, «Logos», i Cieszyn og bidro til etableringen av forlaget Augustana, som åpnet i 1992.
Den 6. januar 1991 valgte Kirkesynoden ham kirkens overordnede biskop. Den 3. mai 1991 ble han konsekrert i Treenighetskirken i Warszawa til biskop av den evangelsk-augsburgske kirke i Polen av sin forgjenger biskop Janusz Narzyński.
I 1993 ble Szarek valgt til president for Det polske økumeniske råd for en femårsperiode. I 1996 ble han gjenvalgt. Han møtte pave Johannes Paul II tre ganger: In Warszawa i 1991, i Wrocław i 1997 og i Drohiczyn i 1999.
Som representant for kirken i Polen deltok han på Det lutherske verdensforbunds og Kirkenes Verdensråds generalforsamlinger. Han var livet gjennom assosiert med den såkalte sosiale bevegelse innen polsk protestantisme, etter Karol Kulisz' eksempel.
I mars 2000 valgte Synoden ham til første president av polsk Diakonia. Han innehadde vervet til 2005, da han ble avløst av biskop Ryszard Bogusz.
I 2001 mottok han æresdoktorat fra Det kristne teologiske akademii Warszawa.
Biskop Jan Szarek var gift med Aniela, en økonom som var avdelingssjef i Den polske nasjonalbank. Aniela skrev artikler i Evangelisk Herold og i Evangelisk kalender. Paet fikk to barn, sønnen Piotr og datteren Ewa. Piotr ble luthersk prest, som faren. Aniela døde 5. januar 2019.
Jan Szarek døde av COVID-19 i Cieczyn den 8. oktober 2020; han ble 84 år gamel.
Arpoador
Arpoador er et lite område og ei strand i den sørlige delen av Rio de Janeiro, på ei lita halvøy mellom Copacabana og Ipanema. Området utgjør formelt den østligste delen av Ipanema.
I Arpoador er det en liten høyde som kalles Pedra de Arpoador («Arpoadorsteinen»), som indianerne pleide å fiske fra med harpun. Fra høyden er det flott utsikt til Ipanemas kjente solnedgang, og den fylles derfor med mennesker hver kveld.
Stranda i Arpoador er kjent som et av byens beste surfesteder.
En stor del av Arpoador befinner seg innafor verneområdet Parque do Arpoador.
Qaarsut
Qaarsut (tidligere stavet Qaersut) er ei bygd i Avannaata kommune, som ligger på vestkysten av Grønland. Bygda hadde 188 innbyggere i 2018.
Qaarsut ligger på nordsiden av Nuussuaqhalvøya. Herfra er det ca. 21 km til Uummannaq.
Skolen og kirken er i samme bygning. Skolen hadde pr 2004 36 elever, fordelt på 1. – 9. klassetrinn, men fordelt på fire klasser. Skolen er tilkoblet det grønlandske skolenettet – ATTAT – og har også videokonferanseutstyr som kan brukes i undervisningen.
Pilersuisoq har butikk her.
Vitenskapsåret 1690
Vitenskapsåret 1690 er en oversikt over hendelser, prisvinnere, fødte og avdøde personer med tilknytning til vitenskap i 1690.
Kinesiske triader
Kinesiske triader (forenklet kinesisk: 三合会; tradisjonell kinesisk: 三合會; pinyin: Sānhéhuì) betegner en type forbrytersyndikater med bakgrunn i Kina. De er i dag aktive blant annet i Hongkong, Fastlands-Kina, Macao og i chinatowner rundt om i verden.
En av de mer kjente triadene fikk navnet «de tre harmoniers forening» – om harmonien mellom himmel, jord og menneske. Navnet triader ble utmyntet etter midten av 1800-tallet av britene under deres styre av Hongkong basert på nettopp «de tre harmoniers forening».
Hovedsakelig beskjeftiger de seg med narkotikahandel, vasking av penger, kobleri og beskyttelsesvirksomhet. Men en del av deres inntekter kommer også fra piratkopiering av DVD-er, CD-er og andre produkter.
Historie
Opprinnelsen til den første triade er historisk uklar, og det finnes i alle fall to versjoner. Ifølge den ene ble gruppen stiftet i 1674, altså i Kangxi-keiserens tolvte år, og ifølge den andre skjedde det seksti år senere, på Yongzheng-keiserens tid.
Begge versjoner er ens om at målsetningen var hevn og motstand mot Qing-dynastiet. Det hevdes at en gruppe kampmunker fra det sørlige Shaolinklosteret i Fujian hadde assistert Kangxi-keiseren i å slå ned et opprør i en tributtstat og at de først var blitt belønnet for det, men at senere to mandariner fremstilte munkene og deres disipler som en fare mot tronen. Resultatet var at deres kloster ble nedbrent; bare fem av beboerne klarte å redde seg i sikkerhet. Disse fem slo seg sammen med en mandarin ved navn Chen Qinnan (Ch'en Chin-nan) som var falt i unåde, og sammen organiserte de Tiandihui («Foreningen Himmel og Jord»), med målet å styrte Qing-dynastiet og gjeninnføre Ming-dynastiet. Mandarinen var en brennende tilhenger at en taoistisk okkultistisk retning, og i triadens ritualer ble det derfor innlemmet både taoistiske og buddhistiske elementer. Triaden kjempet for restene av Ming-dynastiet i Fujian, så lenge det varte.
Noen historikere avviser at triadene går fullt så langt tilbake i tid, og mener at gruppen ble dannet først rundt år 1760. I det hele tatt settes det spørsmålstegn om det noensinne har eksistert noe sørlig Shaolinkloster.
I 1850-årene gjorde de opprør i Guangxi og i Guangdong. De ble antatt – feilaktig – å ha slått seg sammen med taipingerne, men det medfører ikke riktighet. Taipingernes leder, Hong Xiuquan, var aldri noen triademann, selv om også han kledte seg i mingdrakt og minghatt. Han ville ikke oppta noen triademenn i sin bevegelse fordi ingen av dem ville bekjenne seg til kristendommen (taipingerners merkelige versjon av kristendommen). Triadene ble ikke desto mindre oppildnet av taipingernes suksesser, og fra 1850 til 1856 kjempet de sine egne kamper i provinsene Jiangxi og Fujian. En gruppe av triadene klarte til og med å gripe makten i Shanghai og holde den i femten måneder fra september 1853. Det var først da byens franskmenn valgte side mot dem at deres makt ble brutt. Da de til slutt trakk seg tilbake, sluttet mange av deres lokale tilhengere seg til taipingerne. Triadene var aldri anti-vestlige av inklinasjon.
I takt med at Tiandihui vokste ble det opprettet forskjellige avgreninger. Senest på 1820-tallet og 1830-tallet hadde triadene også skaffet seg rotfester i Siam, Nederlandsk Ostindia og i India. Det var i India at britenes eksportopium ble produsert, og britene benyttet seg tildels av triadeforbindelser for opiumshandelen med Kina. Triadene klarte med letthet å omgå Qing-regjeringens forbud mot opiumsimport. Opiumssmuglingen skulle bli kanskje den viktigste basis for triadenes tiltagende rikdom.
Blant utenlandskineserne organiserte de seg som kinesiske vennskapsforeninger, og kolonimaktene eller de lokale makthavere tolererte dem til å begynne med. Somstundes ble malayer og (i Macao) portugisere opptatt som medlemmer i triadene, men var da fritatt fra noen av de mest kinesiske kulturelle forpliktelser. De insisterte imidlertid etter hvert på at foreningene registrerte seg – det dreide seg jo om hemmelige selskaper. Men etter en tid begynte man å forfølge dem og forby dem, både i Siam, Australia og i California (i og med den store kinesiske arbeidsinnvandringen dit i forbindelse med jernbaneprosjektene, hadde triadene opparbeidet en betydelig styrke der).
I 1845 ble triadene forbudt i Hongkong. Medlemskap ble straffet med brennemerking på kinnet og tre års fengsel. Denne straffebestemmelsen ble imidlertid raskt en sovende paragraf; allerede i 1857 deltok en gruppe på 800 coolier, alle av dem triademedlemmer, lojalt i den britiske kamp mot mandsjuenes Kina. Men i 1887 forbød britene alle de kinesiske hemmelige selskaper, mest på grunn av de stadige kampene dem imellom. Dette førte imidlertid ikke til at de forsvant.
Etter at kommunistpartiet tok over makten i Kina i 1949 flyttet triadene sine hovedbaser i Fastlands-Kina til Hongkong.
I dag (2008) finnes det 57 triadegrupperinger i Hongkong, de minste har rundt 50 medlemmer og de største 30 000 medlemmer. De mest kjente er Sun Yee On, Wo Shing Wo og 14K.
17. arrondissement
17. arrondissement, Les Batignolles-Monceau, er et arrondissementene vest i Paris, og ligger ved Seinens høyre bredd.
Det grenser til 18., 9., 8. og 16. arrondissement. På motsatt side av elven ligger 7. arrondissement. Størrelsen er 5.669 km².
Glitter and Doom Live
Glitter and Doom Live er et konsertalbum av Tom Waits, utgitt i Norge den 23. november 2009 på ANTI-.
Albumet består av totalt 18 låter. Første plata inneholder 17 sanger fra turneen. Andre plata inneholder et spor kalt «Tom Tales», som i hovedsak er Tom Waits som snakker om alt mellom himmel og jord.
John Mendes
John Mendes (født 25. november 1926 i Siparia i Trinidad og Tobago, død 24. juni 2005) var en trinidadisk katolsk prelat og hjelpebiskop i Port of Spain.
Prest
John Mendes mottok pretevielsens sakrament den 1. november 1953.
Biskop
Den 25. oktober 1988 utnevnte pave Johannes Paul II ham til titulærbiskop av Elephantaris in Proconsulari og hjelpebiskop av Port of Spain. Pave Johannes Paul II konsekrete ham personlig til biskop 6. januar 1989; medkonsekratorer var substitutt (sostituto) i Statssekretariatet for Den hellige stol, erkebiskop Edward Idris Cassidy, og sekretæren for Kongregasjonen for folkenes evangelisering. erkebiskop Jose T. Sanchez.
Den 16. januar 2002 innvilget Johannes Paul II biskop John Mendes aaldersbetingede avskjedssøknad.
Episkopalgenealogi
Hans episkopalgenealogi er:
M79
M79 er en amerikansk enkeltskudds granatkaster.
Den ble først brukt i Vietnamkrigen. Den skyter 40 × 46 mm granater opp til 400 meter, men er presis på opp til 150 meter. Med eksplosive granater hadde den en drapsradius på 5 meter. Den kunne skyte et helt arsenal av granater, alt fra gass til nødbluss og eksplosive granater. På grunn av at M79 fikk granaten til å spinne kunne den detonere tidligere.
M79 brukes fremdeles enkelte plasser.
19. arrondissement
19. arrondissement, Les Buttes-Chaumont, er et arrondissementene nord i Paris.
Det grenser til 20., 11., 10. og 18. arrondissement. Størrelsen er 6.786 km².
Manuela Siegrist
Manuela Siegrist (født 18. mai 1990) er en sveitsisk curlingspiller.
Hun representerte Sveits under Vinter-OL 2018 i Pyeongchang, hvor laget hennes endte som nummer 7.
Felleskjøpet Rogaland Agder
Selskapet er fordelt på ca. 400 årsverk. Hovedkontoret ligger i Hillevåg i Stavanger, mens maskindivisjonen ledes fra Klepp. Virksomheten er medlem av interesseorganisasjonen Norsk Landbrukssamvirke.
Michael Schumacher
Michael Schumacher (født 3. januar 1969 i Hürth-Hermülheim, Tyskland) er en tysk tidligere Formel 1-fører som i -sesongen kjørte for Mercedes GP. I desember 2013, pådro Schumacher seg en alvorlig hodeskade i en skiulykke. Han ble lagt i medisinsk indusert koma til juni 2014. Han ble skrevet ut av sykehuset i Grenoble for videre rehabilitiering ved universitetssykehuset ved Lausanne, og har siden blitt flyttet hjem for å motta medisinsk behandling i sitt eget hjem i september 2014. Tilstanden til Schumacher er i stor grad holdt utenfor offentligheten. Jean Todt har likevel uttalt at Schumacher "gjør fremgang" men "sliter med å kommunisere".
Karriere
Schumacher dominerte Formel 1-sporten i flere sesonger, og ble verdensmester syv ganger etter debuten i Formel 1 i 1991. Han vant sitt første løp på Circuit de Spa-Francorchamps i Belgia 30. august 1992 foran Nigel Mansell og Riccardo Patrese.
Schumacher var utkledd som The Stig på Top Gear som gjest i sesong 13 som ble vist i 2009. BBC avkreftet senere at Schumacher var den «ekte» Stig.
Schumachers dominans førte til at han innehar følgende rekorder:
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Noter
<references group='lower-alpha'/>
Japans håndballforbund
Japans håndballforbund er overbygningen for den organiserte håndballen i Japan og ble etablert i 1938 som Nihon Sōkyū Kyōkai. Dagens navn er fra 1981. Forbundet er medlem av International Handball Federation og Asian Handball Federation.
Forbundet introduserte standardreglene for sju personer på laget for kvinner i 1957 og menn i 1962.
Glenidion
Glenidion er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever på planter i erteblomstfamilien.
Utbredelse
Slekten er utbredt i den neotropiske økosonen nord til det sørligste Texas.
Trichogomphus excavatus
Utseende
En stor (ac. 50 millimeter) og kraftig, tettbygd, blank, svart hornbille. Hannen har et langt og kraftig, pronotum er kraftig uthulet foran, med par runde knøler på sidene. Det uthulede feltet er blankt og glatt, sidene grovt og kraftig punkterte. Hunnen hos denne arten mangler horn på hodet, har bare en liten knøl, og pronotum er rundet uten noen horn eller uthulinger, svært grovt punktert foran og på sidene, glatt og blankt i midten. Dekkvingene hos begge kjønn er blanke, kraftig punkterte, punktene danner litt uregelmessige rader. Disse billene er meget kraftig bygde, også til hornbiller å være.
Utbredelse
Arten er vidt utbredt: Molukkene, Ny-Guinea, Salomonøyene og Australia.
Merkurs magnetfelt
Merkurs magnetfelt er omtrent en magnetisk dipol (som betyr at feltet bare har to magnetiske poler) som er betydelig, og tilsynelatende globalt på planeten Merkur. Data fra Mariner 10 førte til oppdagelsen i 1974, og feltet har 1,1 % av styrken sammenlignet med jordens magnetfelt, ifølge målinger fra romsonden. Opprinnelsen til magnetfeltet kan forklares med dynamoteori, og fordi magnetfeltet er tilstrekkelig sterkt nær buesjokket bremser det ned solvinden og fremkaller en magnetosfære.
Ro
Ro er et filosofisk språk startet i 1904 av Edward Powell Foster (født 1853, død 1937), som var prest i Marieta, Ohio, USA.
Foster ville at ordenes form skulle si noe om deres betydning. Derfor skapte han glosene a priori, ut fra et system der ord som likner på hverandre har liknende betydning:
(I dette eksemplet gjør den siste vokalen o det klart at ordet er et adjektiv.)
Foster arbeidet med å utvikle Ro resten av sitt liv. Ikke mange lærte Ro, men prosjektet vakte en god del interesse. Foster fikk bl.a. et stipend fra forskningsstiftelsen IALA (The International Auxilliary Language Association). Det blei også gitt ut en del oversettelser.
Systemet bak Ro er det samme som i en del tidlige filosofiske språk, der ordenes betydning også blei bestemt ut fra rekkefølgen til bokstavene.
De mest kjente eksemplet er det filosofiske språket som den engelske biskopen John Wilkins offentliggjorde i 1668. Arbeidet med språket til Wilkins fikk betydning for renessansens arbeid med kategorisering av ideer, encyklopediaer osv, og seinere bl.a. for katalogsystemer for biblioteker, som det berømte Deweys desimalklassifikasjon. Melville Dewey var blant de kjente personer som ga pengestøtte til Foster. Det skyldtes nok at han forsto det klare slektskapet mellom Dewey-systemet og Ro.
18. arrondissement
18. arrondissement, La Butte-Montmartre, er et arrondissementene nordvest i Paris.
Det grenser til 19., 9., 10. og 17. arrondissement. Størrelsen er 6,005 km².
I dette arrondissementet ligger bl.a. deler av det kjente området Pigalle, bydelen Montmartre, basilikaen Sacré-Cœur, kabaretscenen Moulin Rouge og Notre-Dame de Clignancourt.
Roehampton
Roehampton er en område og en forstad sørvest i London. Den utgjør den vestre delen av Wandsworth og ligger mellom Barnes i nord, Putney i øst og Wimbledon Common i sør. Golfbanene i Richmond Park ligger vest for strøket. Roehampton ligger rundt 10 kilometer sørvest for Charing Cross. I henhold til folketellingen av 2011 hadde stedet (valgkretsene Roehampton og Putney Heath) en befolkning på 16 132 innbyggere.
Universitetet Roehampton University ligger i Roehampton.
Deadline at Eleven
Deadline at Eleven er en amerikansk drama-stumfilm fra 1920, regissert av George Fawcett. Hovedrollen spilles av Corinne Griffith.
Filmen anses tapt.
Handling
Etter at Helen Stevens får jobb ved en avis i New York, blir hun møtt av mye hån fra personalet. Men hun blir snart venn med en annen journalist, ved navn Jack Rawson. En sen kveld blir Helen tildelt en historie om en savnet jente, og Jack lover å reise sammen henne. Imidlertid drikker han alt for mye alkohol i stedet, og snubler over åstedet for et drap.
Når Jack våkner igjen neste morgen, blir han anklaget for å ha begått dette mordet. Men Helen begynner å undersøke historien, og hun avdekker etter hvert den virkelige gjerningspersonen.
Roberto Carlos
Roberto Carlos da Silva Rocha (født 10. april 1973 i Garça, São Paulo) er en brasiliansk tidligere fotballspiller. Hans siste opptreden som fotballspiller var som spillende manager i den indiske klubben Delhi Dynamos i 2015.
På klubbnivå har Roberto Carlos spilt for Palmeiras, Inter Milan, Real Madrid, Fenerbahçe og Anzji.
Han har over 100 landskamper for, og var med på å vinne VM i 2002 etter å ha tatt sølv i 1998. Han ble verdensberømt etter at han scoret et utrolig frisparkmål mot i prøve-VM 1997.
I desember 2004 fikk Roberto Carlos spansk statsborgerskap, men beholdt samtidig sitt brasilianske.
20. arrondissement
20. arrondissement, Ménilmontant, er et arrondissementene nordøst i Paris.
Det grenser til 12., 11. og 19. arrondissement. Størrelsen er 5,984 km².
Ekrasitt
Ekrasitt er et eksplosivt materiale som er upåvirket av fukt, støt eller brann. Det er en blanding av ammoniumsalter av kresol, fenol og ulike nitrokresoler og nitrofenoler - hovedsakelig trinitrokresol og pikrinsyre. Den ble oppfunnet i 1888-1889 av to østerrikske ingeniører, Siersch og Kubin, og ble brukt i Østerrike-Ungarn som ladning i artillerigranater. Ekrasitt ble patentert i hemmelighet, og dens sammensetning den gang var ukjent.
Cervecería Cuauhtémoc Moctezuma
Cervecería Cuauhtémoc Moctezuma er et meksikansk bryggeri. Det ble stiftet i Monterrey den 8. november 1890. Navnet kommer fra sammenslåingen av bryggeriene Cervecería Cuauhtémoc og Cervecería Moctezuma. «Cervecería» betyr «bryggeri» på spansk. Cuauhtémoc og Moctezuma er kjente aztekiske herskere.
Bryggeriet står for en stor del av Mexicos ølproduksjon og en del av produktene blir også eksportert. Rundt 90 % av Cervecería Cuauhtémoc Moctezumas produksjon blir solgt i Mexico, 8 % blir eksportert til USA, mens 2 % blir eksportert til resten av verden. Bryggeriet har frem til 2010 vært eid av FEMSA og var en del av FEMSA Cerveza. I 2010 ble bryggeriet kjøpt opp og inngikk i Heineken-kjeden.
Chenghua-keiseren
Chenghua-keiseren (kinesisk: 成化, født 9. desember 1447 i Beijing i Kina, død 9. september 1487 samme sted), opprinnelig Zhu Jianshen 朱見深, posthumt navn: Chúndì, tempelnavn: Xianzong 憲宗. var keiser i Kina under Ming-dynastiet, og regjerte mellom 1464 og 1487.
Chenghua-keiseren har fått et dårlig ettermæle i kinesisk historieskrivning fordi han innskrenket de medborgerlige rettigheter i Kina og opprettet et etterretningsorgan som spionerte på sivilpersoner. Men det må også sies at hans regjering til å begynne med iverksatte viktige reformer som lettet folkets kår. Hans tid preges også av en kulturell oppblomstring, med eksponenter som de høylærde Hu Juren og Chen Baisha.
Barndom
Zhu Jianshen var sønn av Zhengtong-keiseren. Han var bare to år gammel da faren ble tatt til fange av oirat-mongolene i 1449. Deretter overtok hans onkel som keiser (Tianshun-keiseren), og vedvarte som regent mens faren forble i husarrest i nesten syv år. Imens levde Zhu i skyggen av onkelen og ble til og med fratatt sin tittel som kronprins idet Jingtai-keiseren innsatte sin egen sønn som arving. Zhu Jiansen ble ikke gjeninnsatt som kronprins før umiddelbart før Jingtai-keiserens død i 1457.
Keiser
Chenghua-keiseren steg opp tronen i en alder av 17. I den tidlige delen av administrasjonen gjennomførte han ny regjeringspolitikk for å redusere skatt og styrke Ming-dynastiet. Imidlertid varte disse ikke, og etter de avsluttende årene for hans regjeringstid falt regjeringssaker nok en gang i hendene på evnukker, særlig Wang Zhi. Bondeopprør skjedde over hele landet; de ble imidlertid voldsomt undertrykt. Chenghua-keiserens regjeringstid var også mer autokratisk enn hans forgjengeres og friheten ble kraftig innskrenket da keiseren opprettet institutter som det vestlige depot (for å utfylle det eksisterende østlige depot), og overvåket alle sivile handlinger og ord. Dette instituttet, ikke i motsetning til et spionbyrå, ville straffe dem som de mistenkte for forræderi. Det vestlige depot ville til slutt bli lagt ned, men det var starten på en farlig trend og etterkommere av Chenghua-keiseren ville gjenopplive det vestlige depot i løpet av 1500-tallet.
Chenghua-keiseren initierte utbyggingen av Den kinesiske mur, for slik bedre å kunne holde øye med mongolenes bevegelser.
Chenghua-keiseren tilbrakte mesteparten av sin regjeringstid under påvirkning av Consort Wan, (Wan Guifei) en keiserlig konkubine som var sytten år eldre enn ham. Lady Wan hadde vært en morfigur for den unge keiseren, oppdratt og beskyttet den unge prinsen. Etter at han steg opp tronen, ble hun raskt keiserens favorittkonsort. Hun fødte et barn i 1466, men barnet døde kort tid etter. Hun ville komme til å dominere keiserens harem i nesten to tiår. Lady Wan ville ansette evnukker for å føre tilsyn med haremet og rapportere tilbake til henne hvis noen konkubiner ble gravide. Taktikk inkludert tvangsaborter og til og med drap på medlemmer av haremet, noe som resulterte i at Chenghua-keiseren jamret at han i en alder av tretti år fremdeles manglet en mannlig arving. Det ble først da avslørt for keiseren at en mannlig arving, den fremtidige Hongzhi-keiseren, i all hemmelighet ble reddet og oppdratt på et sikkert sted utenfor palasset. Etter gjenforening med den unge prinsen ble Zhu Youcheng utnevnt til kronprins. Consort Wan døde i 1487 og kort tid etter at Chenghua-keiseren døde i 1487, etter 23 år på tronen. Han ble gravlagt i Maoling (茂陵) mausoleum i Ming gravene.
Chenghua-keiseren elsket musikk og teater, og fikk ry for seg som fremragende kalligraf, begavet maler og kjenner av kinesisk porselenskunst. Det vakre chenghuaporselenet oppstod i hans regjeringstid.
Seyi Olofinjana
Seyi George Olofinjana (født 30. juni 1980 i Lagos) er en nigeriansk tidligere fotballspiller som jobber for Wolverhampton. Olofinjana har tidligere spilt for blant andre, Wolverhampton og Stoke City.
Biografi
Olofinjana startet sin profesjonelle fotballkarriere hos FC Crown Ogbomoso, før han ble solgt til den Nigerianske Premier League-klubben Kwara United FC. Klubben deltok blant annet i den Afrikanske Champions League. Den defensive midtbanespilleren fra Nigeria, skulle egentlig prøvespille for både belgiske Anderlecht og franske Sedan, men belgisk snø og fransk trenerbytte satt en stopper for planene. Dermed ble Seyi sendt på prøvespill til Brann og han overbeviste stort. En lokal sponsor (Auto 1923, Fyllingsdalen) kom på banen og betalte overgangssummen på nær én million kroner.
Seyis prestasjoner for Brann, gav ham stor oppmerksomhet ute i Europa, så det var liten tvil om han kom til å bli solgt til en større klubb før eller senere. Og sommeren 2004 ble Olofinjana solgt til engelske Wolverhampton Wanderers, for omtrent 22 millioner kroner. Seyi Olofinjana fikk dermed med seg 39 kamper og 11 mål i Branndrakten.
Hans debut for Wolves var den 8. august 2004 mot Stoke City FC. Sommeren 2008 ble han klar for den da nyopprykkede Premier League-klubben Stoke City. Overgangssummen var på rundt 30 millioner norske kroner. Olofinjana hadde draktnummer fire i Stoke. Sommeren 2009 ble han klar for Hull City AFC.
Olofinjana var med i U-23 landslaget til Nigeria under kvalifiseringen til Olympiske leker i 2000, men de klarte ikke å kvalifisere seg til sluttspillet. Han hadde sin debut for det i en vennskapskamp mot  i 2000 og kamp nummer to var i en vennskapskamp i 2002 mot.
Den Særlige Klageret
Den Særlige Klageret er en dansk domstol som ble opprettet i 1939. Domstolen treffer avgjørelser i disiplinære saker vedrørende dommere og annet juridisk personale ansatt ved domstolene, herunder også ansatte på Færøyene og Grønland.
Konkret behandler Den Særlige Klageret anmodninger om gjenåpning av straffesaker, klager over dommere, andre domstolsjurister og sakkyndige rettsmedlemmers oppførsel under utøvelsen av deres embedsvirksomhet, kjæremål vedrørende utelukkelse av en forsvarer i en straffesak samt saker om avskjedigelse av dommere, om avskjedigelse og uansøkt forflyttelse av andre domstolsjurister og om avsettelse av medlemmer av Domstolsstyrelsens styre.
Nithard
Nithard (latin: Nithardus; født ca. 795/800, død 14. juni 844) var en frankisk greve, historieskriver, abbed og også dattersønn av Karl den store.
Nithard er en viktig kilde til feiden mellom Karl den stores sønnesønner om hvem som skulle bli keiser av dem. Blant disse kildene er Strasbourg-edene, som er den tidligste gammelfranske teksten som er funnet.
Forskjellige kilder har gitt ulike datoer for hans død: 14. juni 844 i et slag ved Angoulême eller 858-859 i en kamp mot vikinger. Den sistnevnte dato er nå bestridt blant historikerne, men det er konsensus for 14. juni 844.
Verker
Nithards historiske verker består av fire bøker om historien til det karolingiske rike under de opprørske sønnene til Ludvig den fromme, særlig i den urolige perioden mellom 838 og 843. Historiæ eller De dissensionibus filiorum Ludovici pii («Om uenigheten til sønnene av Ludvig den fromme») er verdifull for det lys som den kaster på årsakene som førte til Frankerriket under karolingerne ble brutt opp i adskilte deler. Hans verk har blitt beskrevet som en «nostalgisk klagesang».
De første tre av disse bøkene ble skrevet før Nithards utnevnelse som lek-abbed av St-Riquier vinteren 842, fjerde og siste ble skrevet våren 843 etter å ha tatt sin posisjon der. Selv om den er røff i stilen, partisk i sitt vesen og tidvis ukorrekt i detaljene, er bøkene arbeidet til en mann som hadde intim kunnskap om hendelsene han forteller om og som har en klar og virilt sinn, og en selv en handlingens mann. Bøkene er dedikert til Karl den skallede, den yngste av sønnene til Ludvig den fromme, og de er skrevet på Karls oppfordring.
Hans verk som en militær intellektuell plasserer ham i tradisjonen av Xenofon, Julius Cæsar, Ammianus Marcellinus, og Flavius Merobaudes. For en militærhistoriker er Nithards beskrivelse av de komplekse kavaleriøvelsene i Gallia særskilt verdifulle som et tillegg til Taktisk håndbok av Arrianos foruten dens innsikt i karolingiske teknikker.
Kun to manuskripter av Historiæ har blitt bevart, en bort imot samtidig, og en ufullstendig tekst fra renessansen som har en nytteløs rekonstruksjon av teksten.
Rettspsykiatri
Rettspsykiatri, også forensisk psykiatri, er en del av rettsmedisin og består av strafferettspsykiatri og sivilrettslig psykiatri.
Psykiatere og psykologer benyttes som sakkyndige i strafferettspleien blant annet for å avdekke om en person som er mistenkt for en straffbar handling var psykotisk, bevisstløs eller psykisk utviklingshemmet i høy grad på handlingstiden.
Den som var psykotisk, bevisstløs eller psykisk utviklingshemmet i høy grad på handlingstiden for en straffbar handling kan ikke straffes. Det er derfor av største viktighet å få klarlagt den mistenktes psykiske tilstand.
I den sivilrettslige delen av rettspsykiatrien benyttes også psykiatere, allmennpraktiserende leger og psykologer som sakkyndige for å avdekke en persons psykiske tilstand. I slike tilfeller kan det for eksempel være spørsmål om et testament eller en avtale kan være ugyldig pga. en persons psykiske tilstand eller om en person mot sin vilje skal behandles av det psykiatriske helsevesenet.
Revisjon av rettspsykiatrien i Norge etter 22. juli 2011
I kjølvannet av Breivik-saken oppsto debatt om rettspsykiatrien i Norge. Usikkerhet omkring strafferettslig tilregnelighet og diagnose av Anders Behring Breivik viste at praksis måtte revideres. Se Rettspsykiatriske vurderinger av Anders Behring Breivik.
Esther Neuenschwander
Esther Neuenschwander (født 30. september 1983) er en sveitsisk curlingspiller.
Iste
Iste er nedkjølt te, gjerne tilsatt isbiter, sitronsaft eller limejuice og litt sukker. Drikken skal ha blitt funnet opp i 1904 av den amerikanske kjøpmannen Richard Belchynden.
Peace Corps
Peace Corps er et amerikansk føderalt frivillighetsprogram opprettet 1. mars 1961. Programmets formål er å gi teknisk assistanse, hjelpe mennesker i utlandet å forstå amerikansk kultur, og hjelpe amerikanere å forstå andre lands kulturer. Arbeidet er hovedsakelig relatert til sosial og økonomisk utvikling. Hver deltager, en Peace Corps-frivillig, er en amerikansk borger, typisk med en collegegrad, som arbeider utenlands for en periode på to år etter tre måneders opplæring.
Iste
Denne drikken var populær som tørstedrikk for sjøfolk som seilte i varme farvann. Teen ga stimulans, sukkeret inneholdt energi og sitrussaften inneholdt C-vitamin. Den er lett å lage selv.
Alle slags teer kan brukes som råvare for iste, det er et spørsmål om smakspreferanser.
I tillegg til «ekte vare», hjemmelaget iste brygget og kjølt på ordinær måte, er fabrikkprodusert iste også blitt et viktig produkt i dagligvare-, servicehandel og kiosker - etter hvert også i Norge. Drikkeklar iste selger både i flasker og pappkartonger. Iste markedsføres også i pulverform pakket i poser, som røres ut i kaldt vann.
Iste av frukt og bær
På samme måte som varme drikker med uttrekk av frukter og bær feilaktig kalles te (jordbærte/sitronte) kalles de tilsvarende kalde drikkene iste. Populære smaker for denne type iste er i tillegg til de nevnte: Fersken, bringebær, mango og lime.
I tillegg til merker som Lipton og Snapples (Dr Pepper) har også TINE drikkeklar iste på markedet i Norge, både med te- og fruktsmaker.
Se også
Iskaffe
Avantasia
Bandet er kjent for å ha kjente gjesteartister på musikkalbumene, som for eksempel Alice Cooper, eks Helloween-medlemmene Kai Hansen og Michael Kiske, Kiss-trommeslager Eric Singer og de norske vokalistene Roy Khan og Jørn Lande.
Ripley
Ripley kan vise til:
Go’dagen
Go'dagen er en skulptur av billedhugger Tone Thiis Schjetne. Den er totalt ca 175 cm høy og støpt i bronse. Den ble laget i 1980 og finnes i to eksemplarer: En står i Stavanger og én i Trondheim.
Grammicopterus
Utseende
Små (ca. 4 millimeter), nokså smale, blanke, gul- og svartstripete jordlopper.
Go’dagen
I Trondheim står skulpturen like ved Torvet, og blir ofte kalt Torgkona. Stavanger fikk sin skulptur midt på 1980-tallet. I forbindelse med Stavanger Festdager 1983 ble flere verk av ulike billedhuggere utstilt i Bjergstedparken. Go'dagen var en av disse skulpturene. Flere i Stavanger ønsket å beholde skulpturen, som de allerede hadde gitt kjælenavnet Kånå, da utstillingen var over. Dette ble gjort mulig gjennom en kroneruling blant næringsdrivende i sentrum og byens øvrige befolkning.
Grammicopterus
Levevis
Både larvene og de voksne (imago) billene lever på planter.
Utbredelse
Slekten er utbredt i Chile.
Go’dagen
En liten statuett-utgave av Go'dagen deles ut til mottagerne av Trondheim kommunes kulturpris.
Modellen til Go'dagen var Anna Kornelia Holm, en kvinne fra Skjervøy i Troms, som kom til Trondheim som ung pike for å arbeide som hushjelp. Hun arbeidet aldri som torgkone, selv om enkelte har trodd det, fordi skulpturen av og til blir kalt torgkona. Etter krigen var Anna Holm pensjonist og tilbrakte mye av sin tid på torget i Trondheim, eller hun satt på en benk ved Nidarosdomen. Alle som hilste, fikk et blidt «Go'dagen» til svar. Tone Thiis Schjetne hadde lagt merke til kona som gikk rundt og hilste på folk. Hun fikk lyst til å lage en studie av henne og i 1957 satt Anna Holm modell for henne. Holm skal også ha sittet modell for Tone Thiis Schjetnes mor, kunstneren Greta Thiis.
Da Schjetne rundt 1980 ønsket å lage en stor skulptur av kona, tok hun med den lille skulpturen som modell og reiste til Paris for å realisere dette. Resultatet ble Go'dagen.
Fylkesvei 57 (andre betydninger)
I Norge finnes fylkesvei 57 i de følgende fylkene:
Markus Hess
Markus Hess (født 20. august 1970) er en tysk statsborger som ble kjent for sin rolle som hacker i slutten av 1980-årene.
Sammen med hackerne Dirk Brzezinski og Peter Carl brøt Hess seg inn i datamaskiner som tilhørte militære og industrielle nettverk i USA, Europa og Øst-Asia, og solgte informasjon til sovjetiske KGB.for US$54,000. Under hans tid hvor man jobbet for KGB, estimerte Hess å ha brutt seg inn i 400 militære datamaskiner tilknyttet USA. Materialet han brøt seg inn i inkluderte «sensitiv halvleder, satellitt, rom og luftfartsteknologier».
Hess ble i 1990 dømt til betinget fengsel for spionasje for Sovjetunionen.
Walter Hagen
Walter Hagen (født 21. desember 1892, død 6. oktober 1969) var en amerikansk profesjonell golfspiller. Han var en av de største spillerne gjennom tidene, med hele elleve majortitler, og han er antatt i World Golf Hall of Fame. På PGA-touren hadde han 44 seire.
Hagen tildeles ofte mye av æren for å ha gjort profesjonell golf til hva den er i dag. Da han begynte sin karrière var idretten plaget av konflikter og manglende profesjonalitet, men i løpet av sin tid var han med på å endre på dette, og spilte blant annet en viktig rolle når det gjaldt å heve pengepremiene innen profesjonell golf. Hagen var trolig den første idrettsmannen som passerte én million inntjente amerikanske dollar, og er således berømt for sitatet: «Jeg har aldri ønsket å bli millionær, kun å leve som en.»
Major-titler
Walter Hagen vant elleve major-titler i løpet av sin karrière. Kun Jack Nicklaus (18) og Tiger Woods (14) har vunnet flere.
Ryder Cup
Han var kaptein for det amerikanske laget i de seks første Ryder Cup-turneringene, fra 1927 til 1937, hvorav USA vant fire.
St. Johannes Logeforbundet Polarstjernen
Losjen ble innviet som St. Johanneslogen Polarstjernen i Trondhjem den 7. mai 1893. Den var en av syv «humanitære» St. Johanneslosjer som ble grunnlagt i Norge av den tyske storlosjen «Zur Sonne» i Bayreuth i Oberfranken i kongedømmet Bayern. Under årsmøtet til «Zur Sonne» i Konstanz i republikken Baden den 8. mai 1920, ble Polarstjernen konstituert som Den Norske Provincialloge Polarstjernen. Provinsiallosjen hadde et ledende ansvar for de andre «humanitære» losjer i Norge. Innvielsen fant sted den 10. juli 1920.
Utbryterne i de «humanitære» losjene var blitt tildelt en konstitusjonspatent av «Zur Sonne». Det oppstod således en organisasjonsmessig splittelse i Norge mellom losjene under svensk jurisdiksjon og de nye humanitære losjene under tysk jurisdiksjon. En lignende splittelse hadde man også Danmark, hvor Det Danske Frimurerlaug ble opprettet i 1893 og Johanneslogeforbundet af Gamle, Frie og Antagne Murere i 1900 i opposisjon til Den Danske Frimurerorden. Splittelsen i Danmark opphørte i henholdsvis 1959 og 1961.
Den 26. september 1947 ble provinsiallosjen underlagt Den Norske Store Landsloge, og omdøpt til St. Johannes Logeforbundet Polarstjernen. Logeforbundet hadde sitt siste møte den 17. september 1960, hvoretter de «humanitære» losjer av St. Johannes ble innlemmet i Den Norske Frimurerorden. Polarstjernelogene har fått lov til å arbeide med ritualer som avviker noe fra ritualene i de andre norske St. Johanneslosjene.
Den 86. Oscar-utdelingen
12 Years a Slave vant for beste film, mens Gravity fikk flest statuetter, med sju stk.
Vinnere og nominerte
Vinnerne står skrevet først i fet skrift.
Sofie Valbjørn
Sofie Valbjørn (født 12. desember 1975 ) er en dansk lokalpolitiker for Alternativet. Hun var borgermester i Fanø kommune fra kommunevalget i 2017 og overtok etter Erik Nørreby fra 1. januar 2018.
I januar 2022 tok Frank Jensen fra Radikale Venstre over som borgermester i kommunen.
Valbjørn er utdannet antropolog fra Københavns Universitet og har en kandidatgrad i sosialvitenskap fra Roskilde Universitet.
Egypt under Sommer-OL 1912
Egypt under Sommer-OL 1912. Én mannlig sportsutøver fra Egypt deltok i fekting under Sommer-OL 1912 i Stockholm. Egypt vant ikke noen medalje.
Dune II
Dune II: The Building of a Dynasty er et videospill fra 1992 basert på Frank Herberts science fiction-roman Dune (roman). Spillet ble utviklet av Westwood Studios og utgitt av Virgin Interactive.
Dune II regnes som et av de første spillene innenfor den populære sanntidsstrategi-sjangeren, og var revolusjonerende for sin tid.
I spillet skal man lede et av de rivaliserende store husene i kampen om kontrollen over ørken-planeten Arrakis.
Keiser Frederik IV ved House Corrino er desperat etter høstingen av det verdifulle stoffet melange (også kjent som "krydderet") som bare kan bli funnet på planeten Arrakis, for å betale ned all gjelden hans på grunn av konflikter med hans familie-medlemmer. For å oppnå dette tilbyr han det eneste guvernørskapet i Arrakis til det av de tre husene (Atreides, Harkonnen eller Ordos) som kan gi mest krydder til keiseren.
Spilleren får rollen som en militær leder fra et hus, som spilleren kan velge selv. De første oppdragene går ut på å etablere en base ved et ellers ubebodd territorium i Arrakis, å høste mest mulig krydder, og å beseire inntrengere eller andre motstandere. Senere, når de tre husene deler Arrakis mellom seg, må spilleren angripe og holde på fiendtlige territorier. Når spilleren dominerer Arrakis på verdenskartet, allierer de to andre fiendtlige fraksjonene seg mot deres felles fiende. Hva slags Våpen og gjenstander som spilleren kan få tilgang til, varierer også ettersom hva slags hus spilleren velger å tilhøre.
Handling
Spilleren får rollen som sjef for et av de tre inter-planetære husene, Atreides, Harkonnen eller Ordos, med det formål å bryte kontrollen over Arrakis fra de to andre husene. Den grunnleggende strategien i spillet går ut på å høste krydder fra de forræderske sanddynene, konvertere krydderet til kreditt via et raffineri, og å bygge militære enheter med disse ervervede kredittene for å avverge og ødelegge alle andre fiender.
I tillegg til fiendens angrep, får spilleren også andre problemer som for eksempel den plagsomme, gigantiske sand-ormen, som er i stand til å svelge hele kjøretøy og infanteri. Spilleren kan bare bygge på steinete terreng, og må bygge fundamenter av betong for å unngå forringelse av konstruksjonene på grunn av de tøffe vær-forholdene. Men konstruksjoner kan fremdeles gradvis forfalle over tid, uavhengig av tilstedeværelsen av disse betong-platene. Selv om betongen sparer kostnader for reparasjoner i det lengre løp. Krydder-områder er angitt med oransje farge på sanden, og mørkere oransje indikerer veldig høy konsentrasjon av krydder.
Et kart over planeten Arrakis vises før de aller fleste oppdrag, hvor spilleren kan velge neste territorium å spille på. Ni territorier må bekjempes, uavhengig av hus, for å komme helt til sluttspillet. Å gjennomføre oppdrag gir mulighet til forbedret teknologi og andre våpen som er unike for hvert hus. En spiller kan få tilgang til andre hus sine spesielle enheter ved å fange en fiendtlig fabrikk som produserer de ønskede enhetene ved den fangede fabrikken.
Franz Ferdinand (album)
Franz Ferdinand er debutalbumet til den skotske indie-kvartetten Franz Ferdinand utgitt i 2004 ved Domino Recording.
Rettsmedisin
Rettsmedisin, også forensisk medisin, er medisinsk kunnskap anvendt i rettslig sammenheng. Denne delen av medisinen har ikke pasienten i fokus, men har som oppgave å bistå den sivile og strafferettslige rettspleien. Rettsmedisin er en fellesbetegnelse på flere ulike fagspesialiteter.
Ulike typer rettsmedisinsk virksomhet
Med tradisjonell rettsmedisin regnes vanligvis rettspatologi og klinisk rettsmedisin. Dette utføres av leger. Som rettspatolog er man ferdig utdannet patolog som utfører rettsmedisin. I Norge har rettsmedisinere oftest denne bakgrunnen, men kan også være leger på rettsmedisinsk institutt med kompetanse på vurdering av unaturlige dødsfall, skader og skademekanismer. Rettsmedisinere utfører blant annet sakkyndige likundersøkelser (rettsmedisinsk obduksjon), klinisk rettsmedisinske undersøkelser av voldsofre og gjerningspersoner, og bistår politiet ved åstedsundersøkelser i voldssaker. Det foreligger ikke egen utdannelse som rettsmedisiner.
Rettsgenetikk (se genetikk) utøves av fagpersonell med medisinsk eller naturvitenskapelig bakgrunn. Disse sakkyndige brukes blant annet ved DNA-analyser av biologiske spor i straffesaker, og ved nedstammingsspørsmål i sivile saker f eks farskapssaker.
Rettstoksikologi (se toksikologi) bedrives av fagpersoner fra det medisinske og naturvitenskapelige felt. De foretar analyser og undersøkelser særlig ved sakkyndige likundersøkelser, ved mistanke om bilkjøring i ruspåvirket tilstand, i narkotikasaker og ved kontroll i fengsler.
Rettsantropologi (fysisk antropologi) er et spesialområde innen anatomien som i praktisk rettsmedisinsk sammenheng særlig benyttes ved identifisering av skjelettrester.
Rettsodontologi en del av tannmedisin (odontologien) og har oppgaver ved identifisering av avdøde, undersøkelse av bittmerker med videre.
Klinisk rettsmedisin er navnet på rettsmedisinske undersøkelser eller sakkyndiguttalelser som gjelder levende personer. I Norge ivaretas denne delen av rettsmedisinen av rettsmedisinere, men også av allmennpraktiserende leger, gynekologer, barneleger osv. Sakkyndig virksomhet i forbindelse med seksuelle overgrep og annen voldsutøvelse hører inn under denne del av rettsmedisinen.
Rettspsykiatrien (se rettspsykiatri) er også en del av rettsmedisinen. Psykiaternes og psykologenes oppgaver er her å avdekke en persons psykiske tilstand når det har eller kan få rettslig betydning for vedkommende for eksempel om vedkommende er strafferettslig tilregnelig.
Norge
Den rettsmedisinske kommisjon fører kontroll med den rettsmedisinske virksomhet i straffesaker.
Nasjonalt folkehelseinstitutt, Divisjon for rettstoksikologi og rusmiddelforskning (tidligere Statens rettstoksikologiske institutt) har nasjonalt ansvar for bevissikring, analyse og fortolkning av rusmidler, medikamenter og gifter i prøver fra personer hvor analysesvaret kan få strafferettslige eller tilsvarende konsekvenser.
Bastactister
Bastactister er en slekt av stumpbiller.
Levevis
Denne gruppen er myrmekofiler, det vil si at de lever sammen med maur.
Utbredelse
Arten er utbredt i Mellom-Amerika (Mexico, Costa Rica, Panama).
Filosofiåret 1288
Filosofiåret 1288 er en oversikt over hendelser, utgivelser og personer med tilknytning til filosofi i 1288.
Tysklands Grand Prix
Tysklands Grand Prix (Großer Preis von Deutschland) er et Formel 1-løp som har lange tradisjoner i sporten. Det ble første gang avholdt på Nürburgring i 1951, et løp som ble vunnet av Alberto Ascari. Siden 2007 har løpet blitt arrangert annet hvert år på Hockenheimring-banen nordvest i Baden-Württemberg og annet hvert år på Nürburgring i Rheinland-Pfalz, bortsett fra i 2015 da løpet ble kansellert.
Vinnere av Tysklands Grand Prix
Løp markert med rosa bakgrunn var ikke en del av Formel 1-verdensmesterskapet.
Zhengtong-keiseren
Zhu Qizhen (kinesisk: 朱祁鎮, født 29. november 1427 i Beijing, død 23. februar 1464) var en keiser under Ming-dynastiet i Kina. Han satt på keiserkronen i to perioder: Først som Zhengtong-keiseren 正統 mellom 1435 og 1449, og deretter som Tianshun-keiseren 天順 fra 1457 til 1464. Han var sønn av Xuande-keiseren.
Han er dessuten kjent under sitt posthume navn, Ruìdì, og sitt såkalte tempelnavn, Yīngzōng.
Bakgrunn
Zhu Qizhen var sønn av Xuande-keiseren Zhu Zhanji og hans annenhustru, keiserinne Sun.
Keiser første gang
Ved begynnelsen av Zhengtong-keiserens tid var Ming-dynaastiet på et høydepunbkt i rikdom og stabilitet, noe som i stor grad skyldtes Xuande-keiserens kompetente styre. Zhengtong-keiseren var bare åtte år da han tok over. Han ble Ming-dunastiets første barnekeiser. Naturligvis var hen ikke særlig selvstensdig, men lot seg i høy grad influere av andre, særlig av evnukken Wang Zhen. Zhengtong-keiseren var helt avhengig av Wang for råd og ledelse.
Fangenskap og husarrest
Den avsatte Ming-keiseren kom imidlertid ikke tilbake til makt. Hans lillebror Zhu Qiyu, som hadde tatt over tronen under navnet Jingtai-keiseren, satte ham og hans familie i husarrest innen Den forbudte by, i stor isolasjon.
Keiser annen gang
Etter syv år syknet Jingtai-keiseren hen, og i 1457 bestemte den avsatte Zhengtong seg til handling. Ved et palassopprør styrtet han broren og inntok atter tronen. Nå hadde han imidlertid en ny devise, og derav det nyer navn Tianshun-keiseren.
I Zhengtong-keiserens regjeringstid begynte staten å bygge ut et skolevesen, som spredte neokonfucianismens lære til folket.
Før Zhengtong keiseren døde avskaffet han øvelsen for at konkubinene i haremet skulle bli drept og gravlagt sammen med sin keiser i hans testament i 1464.
Etter en annen embedstid på syv år døde den nye gamle keiser i en alder av bare 37 år i 1464.
Fylkesvei 7422
Fylkesvei 7422 går mellom Meløy kirke og Meløysjøen i Meløy kommune.
David Elboth
David Elboth (født 29. juli 1959 i Oslo) er en norsk informatiker og forfatter av sakprosa.
Elboth er kjent for sitt engasjement for Linux, fri programvare og Unix via sine bøker og foredrag. Elboth har en cand.scient.-grad (1984) fra Universitetet i Oslo. Han har stillingen som arkitekt i Skatteetaten. Elboth er forfatter av over 500 artikler og åtte IKT-bøker. Han har vært medforfatter av tre IKT-bøker og har oversatt to IKT-bøker fra engelsk til norsk. Hans mest kjente bok er Boken om Linux som er oversatt til flere språk.
Lacrimorpha
Lacrimorpha er en slekt av stumpbiller.
Utseende
Små (1,8-2,2 millimeter), dråpeformede, glatte, blanke, brunrøde stumpbiller. Slekten skiller seg fra de fleste andre stumpbiller med at bakkroppen er tilspisset slik at dyret får en dråpeform sett ovenfra. Oversiden er knapt synlig punktert, dekkvingene uten punktrader. Hodet er firkantet uten forstørrede kjever, antennene nokså korte. Pronotum har rundede kanter. Dekkvingene er rundede og de tre ytterste bakkroppsleddene, som stikker ut bak dem, er kjegleformede.
Levevis
Artene lever i tropisk skog.
Marlene Albrecht
Marlene Albrecht (født 13. mars 1988) er en sveitsisk curlingspiller.
Hun representerte Sveits under Vinter-OL 2018 i Pyeongchang, hvor laget hennes endte som nummer 7.
Heidi Taksdal Skjeseth
Heidi Taksdal Skjeseth (født 3. september 1980 i Oslo) er en norsk utenriksjournalist og forfatter.
Hun har en mastergrad i internasjonal politikk fra Université Libre de Bruxelles og en mastergrad i journalistikk fra Columbia Graduate School of Journalism, der hun var Fulbright-stipendiat.